പനയമ്ബാല തോടിന്റെ കരിങ്കല്ക്കെട്ട് ഇടിഞ്ഞുവീണു കവിയൂര് : വാക്കേക്കടവില് പനയമ്ബാല തോടിന്റെ കരിങ്കല്ക്കെട്ട് പൊളിഞ്ഞുകിടക്കുന്നത് നെല്കൃഷിക്ക് പ്രതിസന്ധിയാകുന്നു. ഇരുവശങ്ങളും കരിങ്കല്കെട്ടി ഉയര്ത്തി സംരക്ഷിച്ചുവന്നവയാണ്. യന്ത്രങ്ങള് ഉപയോഗിച്ച് മണല്പ്പുറ്റും പുല്ലിന്കൂട്ടവും മാറ്റുന്നതിനിടെ കെട്ടിന്റെഭാഗങ്ങള് ഇടിഞ്ഞുവീണത് പ്രശ്നമായി. ഇളകിവീണ കരിങ്കല്ലുകള് തോട്ടിലെ നീരൊഴുക്കും തടസ്സപ്പെടുത്തി. വെണ്ണീര്വിള പാടശേഖരത്തിലെ പ്രധാന ജലസ്രോതസ്സാണിത്. മണലും ചെളിയും അടിഞ്ഞ് മാലിന്യം നിറഞ്ഞിരുന്ന തോട് ആഴംകൂട്ടി വൃത്തിയാക്കിയിരുന്നു. ഇതിനിടെ മണിമലയാര് നിറഞ്ഞൊഴുകി ഇതില് ജലനിരപ്പ് ഉയര്ന്നതോടെ ഇടിഞ്ഞിരുന്ന തീരങ്ങളുടെ ബാക്കികൂടി കുത്തിയൊലിച്ചുപോയി. കറുകച്ചാല്വഴി ഒഴുകിയെത്തുന്ന പനയമ്ബാല വെണ്ണീര്വിള കടന്ന് പെരുംപടിയിലെത്തിയാണ് മണിമലയാറ്റില് ചെന്നുചേരുന്നത്. 200 ഏക്കറോളം വരുന്ന പാടശേഖരത്തിലെ ജലസേചനത്തിന് ഏകാശ്രയം ഇതാണ്. കര്ഷകരുടെ ആവശ്യം പരിഗണിച്ച് പെരുംപടിവരെയുള്ള മൂന്നു കിലോമീറ്ററോളം ദൂരത്തില് ശുചീകരണത്തിന് തുടക്കമിട്ടിരുന്നു.The post പനയമ്ബാല തോടിന്റെ കരിങ്കല്ക്കെട്ട് ഇടിഞ്ഞുവീണു first appeared on MalayalamExpressOnline.